== Historie ==
[[Fil:Железнодорожный_вокзал_в_Риге.jpg|thumb|left|Tegning fra [[1872]] af den første stationsbygning.]]
Opførelsen af Riga banegård startede i [[1858]] som del af byggeriet af [[Riga – Daugavpils jernbane|jernbanelinjen fra Riga til Daugavpils]] og blev finansieret af [[Storbritannien|britiske]] [[entreprenør]]er og ledet af britiske [[ingeniør]]er. [[Grundsten]]snedlæggelsen den [[21. maj]] [[1858]] blev overværet af [[generalguvernør]]en for [[Estland guvernement|Estland]] og [[Livland guvernement|Livland]] [[Aleksandr Arkadijevitsj Suvorov]]. Indvielsen af stationen fandt sted den [[12. oktober]] [[1861]], hvorefter der var togforbindelse til [[Daugavpils]] og videre herfra til [[Sankt Petersborg]] og [[Warszawa]]. Den oprindelige banegårdsbygning var opført efter tegninger af arkitekt [[Johann Daniel Felsko]], og stod nøjagtig det samme sted som den nuværende banegårdsbygning står i dag. Den var en lille bygning i to etager, der var indrettet som [[sækbanegård]] med to [[perron]]er og fire [[jernbanespor|spor]]. Foruden jernbaneanlæg rummede stationen også et [[telegrafi|telegrafkontor]], et [[posthus]] og en [[politistation]].<ref>{{cite web|url=https://www.citariga.lv/lat/rigas-centrs/infrastruktura/centrala-stacija/|title=Rīgas Pasažieru centrālā stacija|website=citariga.lv|access-date=2. februar 2022|lang=lv}}</ref>
Historie Foreninger Organisationer